Kiiu Arendus otsib uusi liikmeid
Kiiu arenduse loomisest möödub aprilli alguses kuus aastat. Selle aja jooksul oleme pidanud sadu koosolekuid, veetnud koos meeletu hulga aega, korraldanud igal aastal vähemalt 7 üritust, kirjastanud ühe raamatu ja loonud dokumentaalfilmi. Loodame, et oleme pakkunud meie kandi rahvale lahedat meelelahutust ja teinud kohalikku elu põnevamaks. Kiiu arenduse meeskonnast on kujunenud tänaseks sõpruskond, kellega on koosolemine on puhas rõõm.
Kiiu arendus on avatud organisatsioon, kuhu on oodatud kõik inimesed, kes sobivad meie põhimõtetega. Soovime leida inimesi, kes on heatahtlikud, ausad, lustlikud, töökad ja loovad. Vastu pakume võimalust ideede teostamiseks, tasuta tööks, rõõmuks õnnestumistest ja üsnagi lõbusat ajaviitmist.
Kui tunned, et soovid liituda meiega, siis kirjuta meile aadressil email@example.com.